Diari Oficial de la Generalitat Valenciana


Sumari del DOGV 8821, del 27-05-2020 (2020/3666)

ORDRE 4/2020, de 7 de maig de 2020, de la Vicepresidència Segona i Conselleria d'Habitatge i Arquitectura Bioclimàtica, per la qual es modifiquen les bases reguladores de les ajudes del Programa de foment de la regeneració i renovació urbana i rural del Pla estatal d'habitatge 2018-2021, aprovades per l'Ordre 1/2019, de 18 de febrer, de la Conselleria d'Habitatge, Obres Públiques i Vertebració del Territori.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2020/05/07/4/dof/vci/html**

### Dades del document

Número de DOGV
:   8821

Data del DOGV
:   27-05-2020

Secció del DOGV
:   I. DISPOSICIONS GENERALS

Número del document
:   2020/3666


Data del document
:   07-05-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Ordre

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * legislació
    * política de l'habitatge
    * prestació familiar

ORDRE 4/2020, de 7 de maig de 2020, de la Vicepresidència Segona i Conselleria d'Habitatge i Arquitectura Bioclimàtica, per la qual es modifiquen les bases reguladores de les ajudes del Programa de foment de la regeneració i renovació urbana i rural del Pla estatal d'habitatge 2018-2021, aprovades per l'Ordre 1/2019, de 18 de febrer, de la Conselleria d'Habitatge, Obres Públiques i Vertebració del Territori. [2020/3666]  
PREÀMBUL  
  
El Govern d'Espanya va aprovar el Reial decret 106/2018, de 9 de març, pel qual es regula el Pla estatal d'habitatge 2018-2021. En matèria de regeneració i renovació s'incorpora el programa de foment de la regeneració i renovació urbana i rural, a fi de millorar els teixits residencials, recuperar conjunts històrics, centres urbans, barris degradats, inclosos expressament l'infrahabitatge i el barraquisme, i nuclis rurals. En el seu conjunt, les ajudes a la regeneració i renovació urbana insisteixen en el foment de la conservació, la millora de l'eficiència energètica i la implantació de l'accessibilitat universal, no només dels edificis, sinó també de l'entorn urbà en el qual desenvolupen la seua vida els ocupants d'aquests.  
La Generalitat, dins de la seua estratègia per al foment de les mesures per a possibilitar l'accés i gaudi de l'habitatge i pretenent donar un nou impuls a la regeneració i renovació urbana i rural, busca una efectivitat més elevada de les ajudes convingudes amb l'Estat. Per això, de manera complementària a les ajudes del Ministeri contemplades en el Pla estatal, s'afigen ajudes a càrrec de la Generalitat per import de fins a un 20 per 100 de les actuacions de rehabilitació en edificis i habitatges per a totes les àrees de regeneració i renovació urbana i rural seleccionades.  
Correspon establir les bases reguladores que permeteren dur a terme la corresponent convocatòria d'ajudes dins del Pla d'habitatge 2018-2021, la Conselleria d'Habitatge, Obres Públiques i Vertebració del Territori va aprovar aquestes per mitjà de l'Ordre 1/2019, de 18 de febrer.  
  
Realitzada la convocatòria corresponent a l'any 2019, en la qual es van valorar les sol·licituds presentades d'acord amb criteris objectivables relatius a la necessitat d'intervenció en l'àrea, la idoneïtat de les intervencions proposades, la qualitat de la documentació presentada, les mesures addicionals perquè les intervencions s'executen amb èxit en el termini previst o que s'haja tingut en compte, el principi d'igualtat d'oportunitats d'homes i dones, seleccionant, d'entre totes les propostes presentades, aquelles àrees urbanes més vulnerables amb necessitat d'intervenció en aspectes importants com la conservació, l'accessibilitat i l'eficiència energètica i aquelles propostes amb major coherència i rigor, tal com establien les bases reguladores, s'ha detectat un altre aspecte vertebrador del territori que ha de ser tingut en compte per a una equitat territorial més elevada en el repartiment de les ajudes com és la vulnerabilitat del mateix municipi per volum de població. Per tant es fa aconsellable modificar les bases reguladores, modificant els criteris de valoració per a introduir tant l'aspecte esmentat com per a concretar alguns aspectes com els referents a municipis que hagen gaudit d'ajudes com a àrees de rehabilitació i renovació urbanes (ARRUS) o àrees de regeneració i renovació urbanes i rural (ARRUR) anteriorment, o aspectes menors que ajuden a aclarir l'aplicació de l'Ordre, i havent de modificar-se també la línia de finançament a causa de les noves estructures departamentals.  
  
D'acord amb el que es disposa en l'article 129 de la Llei 39/2015, d'1 d'octubre, del procediment administratiu comú de les administracions públiques, en l'exercici de la potestat reglamentària l'Administració pública actuarà d'acord amb els principis de necessitat, eficàcia, proporcionalitat, seguretat jurídica, transparència i eficiència, i la present ordre queda en tot moment subjecta a aquests principis.  
  
En virtut de tot el que antecedeix, complits els tràmits procedimentals oportuns, vist l'informe d'Advocacia General de la Generalitat, vistes la Llei 39/2015, d'1 d'octubre, del procediment administratiu comú de les administracions públiques, la Llei 38/2003, de 17 de novembre, general de subvencions, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i unes altres normes de general i pertinent aplicació, d'acord amb el Consell Jurídic Consultiu de la Comunitat Valenciana,  
  
  
ORDENE  
  
Article primer. Finançament  
Es modifica l'article 3 de l'Ordre 1/2019, en els termes següents:  
  
On diu:  
«El finançament de les ajudes regulades en la present ordre es farà a càrrec de l'aplicació pressupostària 57.42.08.485.73, de la línia S828700, «Pla estatal d'habitatge 2018-2021», dels pressupostos de la Generalitat per a cada exercici pressupostari.»  
Ha de dir:  
«El finançament de les ajudes regulades en la present ordre es farà a càrrec de l'aplicació pressupostària 04.98.51.966.63, de la línia S1720000, «Pla estatal d'habitatge 2018-2021», dels pressupostos de la Generalitat per a cada exercici pressupostari.»  
  
Article segon. Modificació bases reguladores   
Es modifiquen les bases reguladores, recollides en l'annex de l'Ordre 1/ 2019, de 18 de febrer, de la Conselleria d'Habitatge, Obres Públiques i Vertebració del Territori, en els termes següents:  
1. En la base segona apartat 1.b.1. S'afig el mobiliari urbà, per tant on diu:   
«b1. Obres d'urbanització i reurbanització material dels espais públics com consolidació, pavimentació, jardineria, infraestructures, instal·lacions, serveis de proveïment d'aigua, sanejament, subministrament energètic, enllumenat, recollida, separació i gestió de residus, telecomunicacions i utilització del subsol.»  
Ha de dir:  
«b1. Obres d'urbanització i reurbanització material dels espais públics com consolidació, pavimentació, jardineria, infraestructures, instal·lacions, serveis de proveïment d'aigua, sanejament, subministrament energètic, enllumenat, mobiliari urbà, recollida, separació i gestió de residus, telecomunicacions i utilització del subsol.»  
  
2. En la base segona apartat 4, on diu:  
«4. En cas d'àrees urbanes que ja hagen rebut ajudes com a àrea de rehabilitació i renovació urbana (ARRU) dins del període 2013-2016, s'haurà de justificar clarament la necessitat urgent d'intervindre dins del mateix àmbit en edificis on no s'havia actuat anteriorment i s'acredite la capacitat de dur a terme les noves actuacions proposades.»  
  
Ha de dir:  
«4. En cas de poblacions que ja hagen rebut ajudes com a àrea de rehabilitació i renovació urbana (ARRU) dins del període 2013-2016 i la seua pròrroga, i/o com a àrea de regeneració i renovació urbana i rural del Pla d'habitatge 2018-2021, s'haurà de justificar clarament la necessitat urgent d'intervindre dins del/s mateix/os àmbit/s (en edificis on no s'havia actuat anteriorment) i/o, si és el cas, en una altra zona del municipi, i s'acreditarà la capacitat de dur a terme les noves actuacions proposades.»  
3. En la base cinquena 4, on diu:   
«4. La quantia concedida pel Ministeri es podrà incrementar fins a un 20 % del cost subvencionable de les actuacions de rehabilitació en edificis i habitatges, renovació i, fins i tot, de reurbanització, a càrrec de la Generalitat, fins a esgotar la dotació pressupostària de la Generalitat. Els límits de quantia concedida per habitatge s'establiran en la signatura de l'acord bilateral.»  
Ha de dir:  
«4. La quantia concedida pel Ministeri es podrà incrementar fins a un 20 % del cost subvencionable de les actuacions de rehabilitació en edificis i habitatges, renovació i, fins i tot, de reurbanització, a càrrec de la Generalitat, fins a esgotar la dotació pressupostària de la Generalitat. Els límits de quantia concedida per habitatge seran proporcionals al percentatge concedit a càrrec de la Generalitat Valenciana i s'establiran en la signatura de l'acord bilateral.»  
4. En la base sisena 2.1.d, on diu:   
«Documentació gràfica i complementària que reculla les determinacions estructurals detallades del planejament...»  
Ha de dir:  
«Documentació gràfica i complementària que reculla les determinacions estructurals i detallades del planejament...»  
5. En la base setena:  
S'introdueix un nou apartat 1.a amb la redacció següent  
1a. Dimensió del municipi. Màxima puntuació 6 punts:  
Grandària del municipi segons la seua població. Es baremarà amb més puntuació, i fins a un màxim de 6 punts, els municipis amb població menor de 20.000 habitants. Els punts es distribuiran de la manera següent:  
de 0 a 5 00 habitants. 6 punts  
de 501 a 2.000 habitants. 5 punts  
de 2.001 a 5.000 habitants.4 punts  
de 5.001 a 10.000 habitants.3 punts  
de 10.001 a 15.000 habitants.2 punts  
de 15.001 a 20.000 habitants.1 punt  
més de 20.000 habitants. 0 punts  
L'apartat 1.a passa a denominar-se 1.b, amb una puntuació màxima de 10 punts i la redacció següent:  
1b. Vulnerabilitat de l'àmbit d'actuació. Màxima puntuació: 10 punts  
Conforme al visor d'espais urbans sensibles de la Comunitat Valenciana (VEUS), disponible en la web de la Vicepresidència Segona i Conselleria d'Habitatge i Arquitectura Bioclimàtica http://www.habitatge.gva.es/va/web/vivienda-y-calidad-en-la-edificacion/estratègia-de-regeneracion-urbana-de-la-comunitat-valenciana, es valorarà:  
- Nivell mitjà de vulnerabilitat (NMV) de l'àmbit d'actuació calculat a partir de la puntuació que estableix el VEUS per a cada unitat censa i el nombre d'habitatges en cada unitat censal inclosa en l'àrea delimitada, prorratejat en funció de la puntuació màxima i mínima que atorga el mateix VEUS. Màxima puntuació: 6 punts  
- Tipologia de vulnerabilitat de l'àmbit d'actuació que serà la predominant en superfície entre les unitats censals que conformen l'àrea delimitada. Màxima puntuació: 4 punts. Es valorarà 4 punts si és un àmbit amb «vulnerabilitat integral», 2 punts si és un àmbit amb «polivulnerabilitat mitjana», 1 punt si és un àmbit amb «polivulnerabilitat baixa» i 0 punts si és un àmbit amb «vulnerabilitat residual».  
  
L'apartat 1.b passa a denominar-se 1.c, i l'1.c passa a denominar-se 1.d  
En l'apartat 2., on diu:  
«- Proporció dels habitatges que tinguen l'acord de la comunitat de propietaris per a la realització de les obres en el moment de la presentació de la sol·licitud d'ajudes, respecte al total dels habitatges en els quals està previst intervindre. Màxima puntuació: 2 punts.»  
Ha de dir:  
«- Proporció dels habitatges que tinguen l'acord de la comunitat de propietaris, o justificació de la seua no necessitat, per a la realització de les obres en el moment de la presentació de la sol·licitud d'ajudes, respecte al total dels habitatges en els quals està previst intervindre. Màxima puntuació: 2 punts.»  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual o inferior rang s'oposen al que es disposa en aquesta ordre.  
  
  
DISPOSICIONS FINALS  
  
Primera. Competències  
Les referències competencials que es fan en l'annex de l'Ordre 1/2019, de 19 de febrer, al Ministeri de Foment han de ser enteses realitzades al Ministeri de Transports, Mobilitat i Agenda Urbana, i les realitzades a la Conselleria d'Habitatge, Obres Públiques i Vertebració del Territori i a la Direcció General d'Habitatge, Rehabilitació i Regeneració Urbana han de ser enteses realitzades a la Vicepresidència Segona i Conselleria d'Habitatge i Arquitectura Bioclimàtica i Direcció General d'Habitatge i Regeneració Urbana, igualment les referències a la web de la Conselleria d'Habitatge, Obres Públiques i Vertebració del Territori són substituïdes per la web de la Vicepresidència Segona i Conselleria d'Habitatge i Arquitectura Bioclimàtica.  
  
  
Segona. Normativa aplicable  
A més del que es preveu en aquesta ordre, hi seran aplicables el Reial decret 106/2018, de 9 de març, pel qual es regula el Pla estatal d'habitatge, 2018-2021, la Llei 38/2003, de 17 de novembre, general de subvencions i el seu reglament de desenvolupament aprovat per Reial decret 887/2006, de 21 de juliol, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la Llei de pressupostos de la Generalitat per a l'exercici 2018 i següents, i la resta de normativa de preceptiva aplicació.  
  
Tercera. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 7 de maig de 2020.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.


Còpia Permalink ELI